**ТЕХНОЛОГИЈА ШИВЕЊА ОДЕЋЕ**

**ОСНОВНИ ЕЛЕМЕНТИ КРОЈЕЊА, ШИВЕЊА И РУЧНОГ РАДА**

Шивење је друга фаза технолошког процеса производње одеће, у којој се искројени делови искројеног одевног предмета спајају у једну целину.

Технологија шивења се дели на:

* технологију ручног шивења,
* технологију машинског шивења

Технологија ручног шивења обрађује технику ручног шивења, прибор за ручно шивење, као и врсте ручних убода и шавова. Ручно шивење се углавном користи у кројачком занаству, док се у индустрији одеће не примењује.

Технологија машинског шивења обрађује технику машинског шивења, машинске убоде и шавове, машине и уређаје за шивење, као и израду различитих операција машинским путем.

**РУЧНО ШИВЕЊЕ**

Ручно шивење је поступак спајања искројених делова одевних предмета ручним путем. Ручно шивење се примењује још од времена када су људи први пут почели да спајају делове коже убијених животиња и њима покривали своје тело. Појавом текстилних тканина и конструкцијом ручне шиваће игле са ушицом отпочиње ручно шивење шиваћом иглом и концем увученим у ушицу игле.

Током развоја ричног шивења развиле су се и разне врсте ручних убода и убодних везова који се примењују приликом израде одевних предмета.

Да би се обезбедило квалитетно ручно шивење, потребно је брзина при раду, мањи степен замора извршиоца, као и препознавање и увежбаност:

* најповољнијег положаја тела извршиоца
* исправно коришћење прибора за ручно шивење,
* техника извођења поступака ручног шивења.

С обзиром на то да се ручно шивење углавном изводи у седећем положају потребно је увежбати правилно држање тела при раду а то је: извршилац пребаци ногу преко ноге седећи на столици усправног тела а рад држи на одређеној удаљености од очију.

У току ручног шивења ученик мора да посвети пажњу правилног држања тела, јер услед неправилног држања тела у току дужег рада долази до деформације појединих делова тела, као на пример савијена рамена.

* препоручује се столица са регулатором висине седала,
* горњи део тела да буде што усправнији, како би се омогућило равномерно дисање.
* једна нога да буде пребачена преко друге,
* предмет рада се ставља на пребачено колено,
* ргани вида треба да буду удаљени од предмета рада.

**ПРИБОР ЗА РУЧНИ РАД**

За директно извођење поступка ручног шивења потребно је користити:

* ручну шиваћу иглу
* напрстак

Као помоћни прибор користи се:

* кројачке маказе
* сантиметар
* лењир

Као помоћни материјал

* конац
* дугмад
* лењир